Ақтөбеде көші-қон заңнамасын бұзған шетел азаматтары ұсталды
DATE: 18:59, 22 Желтоқсан 2023 | GMT +5
TITLE: Ақтөбеде көші-қон заңнамасын бұзған шетел азаматтары ұсталды
URL: https://kaz.inform.kz/news/aktobede-kosh-kon-zannamasin-buzgan-shetel-azamattari-ustaldi-68babe/
META: DATE: 18:59, 22 Желтоқсан 2023 | GMT +5
TOTAL WORDS: 164
AUTHOR(S):
TEXT: Ақтөбе станциясындағы желілік полиция бөлімінің және ҰҚК Ақтөбе облысы бойынша шекара қызметі департаментінің қызметкерлері теміржол вокзалын тексерді. ҚР Көші-қон заңнамасын бұзғаны үшін Бангладештің 41, 31, 26 жастағы үш азаматын ұстады. Шетелдіктерге ҚР ӘҚБтК-нің 517-бабының 4-бөлігі, яғни, шетелдіктің немесе азаматтығы жоқ адамның Қазақстан Республикасының халықтың көші-қоны саласындағы заңнамасын бұзуы бойынша әкімшілік хаттама толтырылды. - Ақтөбе қаласының әкімшілік құқықбұзушылық жөніндегі мамандандырылған ауданаралық сотының қаулысымен шетелдік азаматтар 5 жыл бойы ҚР аумағына кіре алмайды. Қазақстан аумағынан тыс жерге шығарып жіберу түрінде жауапқа тартылды. Сонымен бірге «Тосқауыл» жедел алдыналу шарасы кезінде Қазақстан Республикасының көші-қон заңнамасын бұзғаны үшін Тәжікстан Республикасының екі азаматы ұсталды. Олар әкімшілік жауапкершіліктен құтылуға әрекеттенген. Алайда Ақтөбе станциясындағы көші-қон қызмет тобы және ҰҚК шекара қызметкерлері, Батыс Қазақстан облысындағы әріптестеріне хабарласып, тәжікстандықтарды Орал қаласынан ұстады. Олар да ӘҚБтК-нің 517-бабының 4-бөлігі бойынша әкімшілік жауапқа тартылды. Ақтөбе қаласының әкімшілік құқықбұзушылықтар жөніндегі мамандандырылған ауданаралық сотына шешімімен екі шетелдіктің біреуіне 86 мың 250 теңге әкімшілік айыппұл салынып, екіншісі ел аумағынан шығарылды, - деді Ақтөбе станциясындағы желілік полиция бөлімінің бастығы Айбек Бекжанов
